REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/275-16

25. novembar 2016. godine

B e o g r a d

**Z A P I S N I K**

**OSME SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 23. NOVEMBRA 2016. GODINE**

Sednica je počela u 19,20 časova.

Sednica je sazvana saglasno članu 70. stav 1. i članu 165. stav 2. Poslovnika Narodne skupštine, u danu za glasanje.

 Sednici je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, Vladan Zagrađanin, Mihailo Jokić, Đorđe Komlenski, Aleksandar Martinović, Žarko Mićin, Miletić Mihajlović i Biljana Pantić Pilja.

Sednici je prisustvovao: Marko Parezanović (zamenik Katarine Rakić).

 Sednici nisu prisustvovali članovi Odbora: Nataša Mićić, Jovan Palalić, Dušan Pavlović, Dušan Petrović Balint Pastor i Vjerica Radeta, Sreto Perić niti njihovi zamenici.

Sednici je prisustvovao: Jovan Ćosić, viši savetnik u Ministarstvu pravde.

Na predlog predsednika Odbora, **jednoglasno** je utvrđen je sledeći

D n e v n i r e d :

1. Podnošenje amandmana Odbora na Predloga zakona o sprečavanju nasilja u porodici (broj: 560-2675/16 od 31. oktobra 2016. godine).

**PRVA TAČKA** - Podnošenje amandmana Odbora na Predloga zakona o sprečavanju nasilja u porodici (broj: 560-2675/16 od 31. oktobra 2016. godine).

 **Petar Petrović** je upoznao članove Odbora da postoji potreba da Odbor za pravosuđe, državnu upravu i lokalnu samoupravu, na osnovu člana 165. st. 1. i 2. Poslovnika Narodne skupštine podnese amandman na Predlog zakona o sprečavanju nasilja u porodici, koji je podnela Vlada, koji bi glasio:

 „U članu 13. stav 3. Predloga zakona reči: „policijskoj staniciˮ, zamenjuju se rečima: „nadležnoj organizacionoj jedinici policijeˮ.“

Obrazložio je da se predloženim amandmanom vrši usklađivanje usvojenih amandmana, koje su na član 13. Predloga zakona o sprečavanju nasilja u porodici podneli Odbor za pravosuđe, državnu upravu i lokalnu samoupravu i zajedno narodni poslanici Božidar Delić, Vjerica Radeta i Zoran Krasić, međusobno i njihovo usklađivanje sa Predlogom zakona.

 Kako se niko od članova i zamenika članova Odbora nije javio za učešće u diskusiji koja je otvorena, predsedavajući je stavio na glasanje navedeni predlog za podnošenje amandmana Odbora, koji su članovi i zamenici članova Odbora **jednoglasno prihvatili**.

Sednica je završena u 19,27 časova.

SEKRETAR PREDSEDNIK

Sanja Pecelj Petar Petrović